Enchong Dee

Ernest Lorenzo "Enchong" Velasquez Dee (lahir 5 November 1988) ialah seorang pelakon, peragawan dan perenang Filipina. Dee ialah artis kontrak Star Magic milik ABS-CBN. Beliau menjadi terkenal setelah membintangi drama TV utamanya yang pertama Katorse (2009). Dee memegang watak "Luis" dalam drama pembikinan semula Maria La Del Barrio (2011). Beliau juga membintangi Ina, Kapatid, Anak (2012–13), dan Muling Buksan Ang Puso. Beliau merupakan adik pelakon dan peragawan, AJ Dee.

Kehidupan awal
Enchong Dee dilahirkan di Mother Seton Hospital, Bandaraya Naga, Camarines Selatan pada jam 8:21 malam hari Sabtu 5 November 1988. Dia mempunyai dua orang saudara lelaki, Angel James Dee III yang juga seorang pelakon, manakala adik lelakinya Isiah Dee adalah mahasiswa De La Salle University Manila- College of St. Benilde. Enchong juga mempunyai seorang adik perempuan yang bernama Angelika Dee yang merupakan pelajar di Immaculate Conception Cathedral School di Cubao, Quezon City. Ibu bapanya ialah Johnson Molina Dee dan Maria Theresa Diño Velasquez.

Lulusan Naga Hope Christian School. Selanjutnya dia mengejar karier renang di De La Salle University di Manila. Dee adalah sebahagian daripada pasukan renang kebangsaan Filipina dan pernah menyertai Sukan SEA dan Sukan Asia 2006.

Kerjaya
Kemunculan pertama Dee dalam TV berhasil pada tahun 2006 ketika dia muncul dalam rancangan bual bicara Filipina Homeboy sebagai salah seorang tetamu. Dia mencuri perhatian agensi peragawan dan pengiklanan dan tidak lama kemudian muncul dalam beberapa kempen iklan seperti Close Up, Bench, KFC dan Timex.

Pada Mei 2007, kontrak Dee dengan KFC tamat dan dia beralih kepada Jollibee sebagai duta produk baru.

Dee menerima beberapa watak lakonan bermula pada tahun 2007 termasuklah Abt Ur Luv, Sineserye, Komiks, Your Song dan My Girl.

Pada tahun 2009, dia dimasukkan ke dalam senarai watak utama Katorse, sebuah adaptasi filem 1968 (yang pernah dibuat semula pada tahun 1981).

Pada tahun 2010, dia kemudian dipersatukan semula dengan beberapa orang bintang gandingan, Erich Gonzales dan Ejay Falcon dalam Tanging Yaman. Dia kemudian terlibat dengan Magkaribal. Dia membintangi filem Sa 'yo Lamang yang menyebabkannya menerima pencalonan anugerah dan memenangi Gawad PASADO bagi kategori Pelakon Pembantu Terbaik. Dee memperoleh watak utama movie yang pertama, di samping wanita utama tayangan perdananya, Erich Gonzales, dalam I Do.

Pada tahun 2011, dia membintangi drama buat semula Filipina Maria La Del Barrio sebagai Luis de la Vega.

Beliau muncul dalam filem 2012, The Reunion bersama-sama dengan Enrique Gil, Xian Lim dan Kean Cipriano.  Selepas bergandingan dengan Kim Chiu dan Maja Salvador dalam teleserye 2012-2013 Ina, Kapatid, Anak'', dia muncul dalam Muling Buksan Ang Puso bersama-sama dengan Julia Montes dan Enrique Gil.

Dee memenangi beg bimbit berisi satu juta peso dalam episod 18 Ogos 2012 "Kapamilya Deal Or No Deal" bersama-sama bintang gandingannya dalam "The Reunion" Kean Cipriano.

Filemografi

Televisyen

Filem

Video muzik

Anugerah dan pencalonan

Rujukan

Pautan luar
Athlete page at the Asian Games

Orang hidup
Pelakon lelaki Filipina
Kelahiran 1988
Penyanyi lelaki Filipina
Pelakon televisyen Filipina
Pelakon filem Filipina
Orang Cina Filipina